
Резюме: В тази статия се прави дидактически преглед на наивната теория на множествата, произхождаща от Георг Кантор във връзка с известния парадокс на Бъртранд Ръсел. Описани са исторически сведения за парадокса, както и за неговото преодоляване в рамките на аксиоматичната теория на Цермело–Френкел.

Abstract: This article provides a didactic overview of the naive set theory of Georg Cantor in connection with the famous paradox of Bertrand Russell. It describes historical information about the paradox, as well as its overcoming within the framework of Zermelo–Fraenkel axiomatic set theory.

1. Наивна теория на множествата. Парадокс на Ръсел
Теорията на Кантор е описана добре в много ресурси (виж например Натансон (1974); Колмогоров и Фомин (1976)). Понастоящем се е установило наименованието "наивна" за да се отличи от следващите строго формализирани теории на множествата, например аксиоматиката ZF+AC (ZFC) на Цермело–Френкел (Ernst Zermelo (1871–1953) и Abraham Fraenkel (1891–1965)) с добавена аксиома за избора (Axiom of Choice). Добро изложение на наивната теория може да се намери например в Halmos (1974).
Засега множество  ще наричаме клас от елементи  с някакво свойство . Означаваме  и пишем  за да покажем, че  е елемент от . Означението  показва, че  не е елемент от . Дефиницията предполага, че за всяко свойство съществува множество, състоящо се точно от елементите с въпросното свойство, но това води до парадокси или противоречия (антиномии). Терминът "парадокс" (παραδοξον) се тълкува като "явление, противоречащо на очакванията" и все още не се свързва с логическо противоречие, каквото е тълкуването на термина "антиномия" (αντινομια). 
Особено впечатляваща антиномия е намерена от Бъртранд Ръсел (1872–1970). 
	Парадокс на Ръсел. Нека  е класът от всички множества, които не са елемент на себе си, . Предположението  води до заключението , а предположението  води до заключението
. 
Въпросният парадокс се появява в едно писмо от Ръсел до Готлоб Фреге (1848–1925) от 1902 година (виж например van Heijenoort (1967)). Краят на писмото е показан на фигура 1. 
[image: ]
Фигура 1. Част от писмото на Ръсел до Фреге.
Ръсел нарича своето откритие противоречие, защото в своя първоначален вид то наистина представлява формално логическо противоречие, чието отстраняване е постигнато по-късно, например в аксиоматиката ZF (ZFC). 
В описанието на парадокса на Ръсел е употребен терминът "клас" за да се избегне конфликтът с обичайната практика, термините "множество", "съвкупност" и "колекция" да се разглеждат като синоними в контекст, изключващ наличието на противоречия. В някои формални схеми, терминът "клас" има строга дефиниция, което не води до двусмислие в настоящия текст (виж например Куратовский и Мостовский (1967)). 
2. Сравняване на множества
Визията на Кантор за множествата стъпва върху философската категория за актуалната безкрайност в контраст с интуитивно оправданата философска категория за потенциалната безкрайност. В тази връзка Кантор се е срещнал с критичната нагласа на някои математици, в това число и на самия Анри Поанкаре (1854–1912), но от друга страна, Кантор се е радвал и на подкрепата на много други, като например Давид Хилберт (1862–1943), на когото се приписва фразата "Никой няма да ни изгони от рая, създаден от Кантор".
Кантор ни учи да сравняваме крайните или безкрайните множества чрез понятието мощност (cardinality), означавано с . Две множества  и  се наричат равномощни, когато съществува взаимно еднозначно изображение между тях , означаваме . Равномощността представлява релация на еквивалентност между множества. Когато е налице инективно изображение  се казва, че мощността на  не надвишава тази на , означаваме . Следващата теорема показва, че релацията  е антисиметрична и в този смисъл задава релация на частична наредба между множества. 
Теорема 1 (Кантор-Шрьодер-Бернщайн). Нека  и  са множества, за които  и  . Тогава . 
Следващата теорема указва, че въпросната частична наредба се оказва пълна. 
Теорема 2 (principle of cardinal comparability). Всеки две множества могат да бъдат сравнени по мощност. 
Степенно множество на дадено множество  се нарича съвкупността от всички негови подмножества. Означава се чрез  или . Пишем , когато е изпълнено  и .
Теорема 3 (Кантор). За всяко множество  е изпълнено . 
Мощността на степенното множество винаги надвишава тази на изходното множество. В частност, можем да съставяме произволно големи по мощност множества. 
Горните теореми са очевидни за крайни множества и дълбоко нетривиални за случая на безкрайни множества. Едно множество се нарича изброимо, когато е равномощно на естествените числа . 
Теорема 4 (Кантор). За всяко безкрайно множество  е изпълнено . 
Следователно  представлява "най-малката" безкрайност в смисъл на Кантор. 
Кантор установява непосредствено, че рационалните числа  образуват изброимо множество, докато реалните числа  не. В доказателството и на двете твърдения се ползва средство, станало известно като "диагонален метод". 
Теорема 5 (Кантор).   и .  
Всъщност . Равенството  представлява силно контраинтуитивен факт, понеже рационалните числа  са разположени гъсто върху реалните числа  и всеки непразен отворен интервал , съдържа безбройно много рационални числа. Кантор дълго време се опитва да докаже, че между  и  няма други мощности, което означава, че не съществува множество , за което . Това предположение е останало в историята на математиката като "континуум хипотеза" (CH). Значително по-късно от работите на Курт Гьодел (1906–1978) и Пол Коен (1934–2007) е известно, че CH е логически независима от ZFC. Отворените и затворените множества от  обаче се съгласуват с CH.
3. Парадокс на Кантор. Парадокси от автореференция 
Теорема 3 е свързана със следния
Парадокс на Кантор. Нека  е класът от всички множества. Тогава от една страна имаме , понеже по определение би трябвало . От друга страна според теорема 3 би трябвало да е изпълнено обратното неравенство , което вече формира противоречие. Причината за този парадокс се крие в обстоятелството, че  е твърде неопределен обект, за да бъде дефиниран като множество. 
Следователно, "множеството от всичките множества" не е множество в смисъл на ZFC. Парадоксът на Ръсел може да се преформулира като (интуитивна) теорема, която указва, че не съществува множество, чиито елементи са всичките множества. В настоящата работа, по исторически причини, навсякъде се говори за "парадокс". 
Парадоксът на Ръсел е типичен казус, свързан с феномена на автореференция (self-reference) (виж например Hughes и Brecht (1976)). Той се асоциира с популярния парадокс на бръснаря и в определен смисъл представлява негов формален математически изказ. "В едно село бръснарят бръсне всички онези и само онези, които не се бръснат сами. Възниква въпросът кой ще бръсне самия бръснар?". Друг популярен автореферентен парадокс е парадоксът на лъжеца, при който един жител казва, че "Всички жители на това село са лъжци. Възниква въпросът дали това изказване е истина или лъжа?". Физическо подобие на автореференция се получава, когато поставим две огледала едно срещу друго и се опитаме да схванем какво всъщност се вижда.  
4. Сведения за ZF+AC (ZFC). Отстраняване на парадокса
Състоятелността на ZFC повелява да се работи само с множества, които са такива според ZFC и по този начин парадоксът на Ръсел се оказва невъзможен. Аксиоматиката на Цермело–Френкел (ZF) е установена във вид на осем базови аксиоми с добавена и девета – аксиома на избора (виж например Johnstone (1987)) за да се получи ZFC. Тук ще се спрем само на две от тях, имащи непосредствена роля за отстраняване на разглежданите парадокси. 
Axiom of regularity (axiom of foundation). Аксиомата гласи, че за всяко непразно множество  съществува  такова, че 

където  означава, че за всеки елемент  е изпълнено .
От аксиомата за регулярност следва, че няма безкрайна редица , такава че . Да допуснем противното, че съществува такава редица . Задаваме функция  и множество . Според аксиомата за регулярност съществува множество , за което . По определение  за някое . От друга страна , откъдето намираме , следователно , което е противоречие. 
Аксиомата за регулярност елиминира парадокса на Ръсел, понеже от нея следва, че никое множество не може да бъде елемент на себе си и класът  не представлява множество, понеже в противен случай се получава . В частност класът на всичките множества  не е множество, понеже в противен случай ще имаме . По този начин се елиминира парадоксът на Кантор. 
Не съществуват и крайни цикли от включвания . 
Axiom schema of separation (axiom schema of restricted comprehension). За произволно множество  съществува множество , което се състои от онези елементи , които удовлетворяват някакво свойство .
Тази аксиома замества началната противоречива конструкция за множество  (по правилото unrestricted comprehension) с непротиворечивата конструкция , където  е предварително дефинирано множество. От аксиомата за restricted comprehension следва, че за да бъде множество, класът  би трябвало да се определи например като , което обаче е невъзможно, понеже  не е множество. За парадокса на Ръсел отново няма място, понеже ("множеството на Ръсел")  представлява противоречив обект в ZFC. 
Друг пример за обект, който не е множество в ZFC е класът  на всички множества, равномощни с дадено множество . Не представлява множество и класът, който съдържа по един представител от всеки обичаен клас на еквивалентност спрямо релацията на равномощност между множества (виж например Сариев (2022)). 
Повече детайли за ZFC, както и съвременен поглед върху материята, могат да бъдат намерени например в Moerdijk и van Oosten (2018). Списък от седем популярни парадокса може да се намери в Mendelson (2010).  
5. Парадокс на Банах-Тарски
Когато се говори за парадокси в ZFC, няма как да не се споменат парадоксите, основани на аксиомата за избора (AC). Аксиомата за избора и континуум хипотезата (CH) са били най-спорните във времето неща, обвързани непосредствено със ZFC. И в двата случая затихването на спора се дължи на забележителните резултати на Курт Гьодел и Пол Коен, които указват, че AC и CH са независими от ZF аксиомите. AC се приема като пълноправна компонента на ZFC, понеже непрекъснатата математика би обедняла съществено, ако се отхвърли AC. Ако в някое доказателство се ползва AC, е прието това да се укаже изрично. 
С помощта на AC се конструират множества, които нямат мярка по Лебег (Анри Лебег (1875–1941)). Посредством AC се достига до един от най-зрелищните и най-контраинтуитивни валидни математически факти – парадоксът на Банах-Тарски (Стефан Банах (1892–1945) и Алфред Тарски (1901–1983)). С помощта на аксиомата за избора, Банах и Тарски доказват, че всяко дадено кълбо с положителен радиус в тримерното пространство, може да се раздели на краен брой части, от които може да се сглобят две кълба, идентични с даденото, без да се налага промяна във формата на въпросните части. 
 6. Заключение
Аксиомите на теорията на множествата ZFC, състоящи се от аксиомите на Цермело-Френкел (ZF) и аксиомата на избора (AC), представляват фундамент на актуалната математика (виж например Halbeisen (2017)). ZFC не допуска съществуването на универсално множество, съдържащо всички множества, като по този начин се избягва парадоксът на Ръсел. Axiom of regularity в определен смисъл забранява парадокса на Ръсел, докато аxiom schema of separation го избягва. Акцент върху парадоксите и влиянието им върху математиката, както и приложението им в обучението по математика и философия са представени в изследване на Колева (2024). 
Онова, което отличава в най-висока степен съвременната математика е успешният опит за нейната формализация, своеобразен връх на която се явява аксиоматичната теория на множествата ZFC.

The above contradiction, when expressed in Peano’s ideography, reads as follows:
w=-clsnzsx ~ex)d:wWew.=. w ~egw.

I have written to Peano about this, but he still owes me an answer.




